Diari Oficial de la Generalitat Valenciana


Sumari del DOGV 6912, del 28-11-2012 (2012/10758)

RESOLUCIÓ de 16 de novembre de 2012, de la presidenta de l'Agència Valenciana del Turisme, per la qual es deixa sense efecte la convocatòria de les ajudes del programa 2, de l'annex II, de la Resolució de 21 de febrer de 2012, de la presidenta de l'Agència Valenciana del Turisme, per la qual es convoquen les ajudes 2012 de l'Agència dirigides a les entitats locals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6912

Data del DOGV
:   28-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10002


Data del document
:   16-11-2012

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 16 de novembre de 2012, de la presidenta de l'Agència Valenciana del Turisme, per la qual es deixa sense efecte la convocatòria de les ajudes del programa 2, de l'annex II, de la Resolució de 21 de febrer de 2012, de la presidenta de l'Agència Valenciana del Turisme, per la qual es convoquen les ajudes 2012 de l'Agència dirigides a les entitats locals de la Comunitat Valenciana. [2012/10298]  
Per mitjà de la Resolució de 21 de febrer de 2012, de la presidenta de l'Agència Valenciana del Turisme, publicada en el Diari Oficial de la Comunitat Valenciana número 6739 de 22.03.2012, es van convocar les ajudes 2012 de l'Agència dirigides a les entitats locals de la Comunitat Valenciana, entre les quals figuraven, com a programa 2 de l'annex II, les corresponents als convenis per a l'adaptació dels municipis turístics (Pla Millor).  
L'actual crisi econòmica ha donat lloc a un important increment del dèficit públic que ha obligat a adoptar mesures dràstiques i urgents per a contindre'l i reduir-lo; així, en virtut de l'Acord del Consell de data 27 d'abril de 2012, es van establir una sèrie de mesures destinades a assegurar els objectius de contenció del gasto públic.  
Pel que fa a la convocatòria d'ajudes mencionada, per Resolució de 5 de juliol de 2012, de la presidenta de l'Agència Valenciana del Turisme, publicada en el Diari Oficial de la Comunitat Valenciana número 6827 de 26.07.2012, es va minorar l'import global màxim previst per a esta.  
Posteriorment, l'adopció per part del Consell en data 6 de juliol de 2012 d'un nou acord en este sentit fa inviable l'assumpció de nous compromisos de gasto.  
De conformitat amb el que preveu l'article 9.4 de la Llei 38/2003, de 17 de novembre, General de Subvencions, l'atorgament d'una subvenció ha de complir, entre altres requisits, el de l'existència de crèdit adequat i suficient per a atendre les obligacions de contingut econòmic que deriven de la seua concessió.  
Per tot això, en virtut del que disposen el Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, l'article 47.11 del Decret Legislatiu de 26 de juny de 1991, del Consell, pel qual s'aprova el Text Refós de la Llei d'Hisenda Pública de la Generalitat, la Llei 38/2003, de 17 de novembre, General de Subvencions, i el Decret 71/2000, de 22 de maig, del Consell, pel qual s'aprova el Reglament Regulador dels Convenis previstos en la Llei de Turisme 3/1998, de 21 de maig, vista la proposta de 5 d'octubre de 2012 del director de l'Agència Valenciana del Turisme i en exercici de les facultats que m'atribuïx l'article 5.1 i 5.2 lletra h del Reglament de l'Agència Valenciana del Turisme, resolc:  
  
  
Primer   
Deixar sense efecte la convocatòria de les ajudes del programa 2, Conveni per a l'adaptació dels municipis turístics (Pla Millor), de l'annex II de la Resolució de 21 de febrer de 2012, de la presidenta de l'Agència Valenciana del Turisme, per la qual es convoquen les ajudes 2012 de l'Agència dirigides a entitats locals de la Comunitat Valenciana, publicada en el Diari Oficial de la Comunitat Valenciana número 6739 de 22.03.2012.  
  
Segon   
Deixar sense efecte tots els actes administratius derivats de l'aplicació de l'esmentada resolució.  
  
Tercer   
Respecte a les sol·licituds presentades a la convocatòria de referència, s'arxiven sense més tràmit, per haver quedat sense objecte la seua pretensió, en virtut del que disposa l'article 42 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
Contra la present resolució, que posa fi a la via administrativa, es podrà interposar un recurs contenciós administratiu davant dels jutjats contenciosos administratius de València, dins del termini de dos mesos des de l'endemà de la seua publicació i, potestativament, es podrà interposar un recurs de reposició davant de la presidenta de l'Agència Valenciana del Turisme, en el termini d'un mes des de l'endemà de la seua publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 16 de novembre de 2012.- La presidenta de l'Agència Valenciana del Turisme: Lola Johnson Sastre.